als_Latn dik_Latn sag_Latn
E drejta dhe detyrimi për mësimin e gjuhës norvegjeze
Disa imigrantë kanë të drejtë dhe detyrim të marrin falas mësimin e gjuhës norvegjeze dhe njohurive shoqërore. Kjo vlen për:
- refugjatët
- personat me lejeqëndrimi për arsye humanitare
- personat me mbrojtje kolektive
- të bashkuarit familjar me dikën që është nën një prej grupeve të mësipërme
- të bashkuarit familjar me shtetasit norvegjezë apo shtetasit e shteteve nordike
- të bashkuarit familjar me personat që kanë një leje qendrimi të përhershme
Janë vetëm personat e moshës 16-67 vjeç që kanë të drejtë dhe detyrim të marrin pjesë në mësimin e gjuhës norvegjeze. E drejta dhe detyrimi nënkupton se, këta persona janë të detyruar t`i plotësojnë 600 orë mësimi. Nga këto, 50 orë, duhet të jenë mësim në lëndën e njohurisë shoqërore në një gjuhë që pjesëmarrësi e kupton. Është gjithashtu e mundur që të lejohen më shumë orë mësimi falas të gjuhës norvegjeze. Komuna/Bashkia i ofron këto orë sipas nevojës, por numri i përgjithshëm i orëve nuk mund të tejkalojë 3000 orë.
Detyrim në mësimin e gjuhës norvegjeze dhe njohurive shoqërore
Disa nuk kanë të drejtë në mësimin e gjuhës norvegjeze falas, por janë të detyruar t`i plotësojnë 300 orë, në mësimin e gjuhës norvegjeze dhe njohurive shoqërore, për të marrë një leje qëndrimi të përhershme.
Kjo vlen për:
- punëtorët imigrantë nga vendet jashtë zonës së EØS / EFTA-së
- personat që hyjnë në Norvegji për bashkim familjar me ta
As të drejtë ose detyrim për mësimin e gjuhës norvegjeze dhe njohurive shoqërore
Disa nuk kanë as të drejtë, ose detyrim që të marrin falas mësimin e gjuhës norvegjeze dhe njohurive shoqërore.
Kjo vlen për:
- studentët
- dadot (personi i cili përkujdeset për fëmijët dhe merr pagesë për këtë nga prindërit e fëmijëve) dhe të tjerë që kanë leje të përkohshme qëndrimi
- shtetasit nordikë
- personat me qëndrim sipas rregulloreve të EFTA/EØS
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn